Riik vastutab vanurite sotsiaalkindlustuse ja majandusliku toimetuleku eest, sealhulgas:  - kindlustab riikliku pensioni, millest piisab majanduslikuks iseseisvuseks ja minimaalseks ostujõuks;  - koostab demograafiliselt ja majanduslikult põhjendatud prognoose sotsiaalkindlustussummade kohta ning planeerib nende laekumist.    Vanematel töötajatel (pensionieelikutel) peab olema võimalus osaleda täiendkoolituses ja ümberõppes, samuti võimalus saada tööandjalt soodustusi võrdselt teiste, nooremate töötajatega. Töötingimuste ja -keskkonna loomisel, samuti töö planeerimisel tuleb  arvestada vanemaealiste arvamust, et nendega ei juhtuks tööõnnetusi ega tekiks kutsehaigusi.